Source: https://www.slov-lex.sk/pravne-predpisy/SK/ZZ/2003/288/vyhlasene_znenie.html
Timestamp: 2020-04-07 11:10:00+00:00
Document Index: 8424466

Matched Legal Cases: ['§ 3', '§ 3', '§ 3', '§ 3', '§ 2', '§ 17', '§ 17', '§ 17']

288/2003 Z.z. - Nariadenie vlády Slovenskej republi... - SLOV-LEX
288/2003 Z.z./
288/2003 Z. z.
o hlásení chorôb zvierat
Týmto nariadením sa transponuje do právneho poriadku Slovenskej republiky smernica Rady uvedená v prílohe č. 1.
Nariadenie ustanovuje postup a spôsob hlásenia
výskytu choroby uvedenej v § 3 ods. 4 a v osobitnom predpise,1)
zrušenia obmedzení vykonávaných po výskyte choroby uvedenej v § 3 ods. 4 a v osobitnom predpise1) po eradikácii posledného ohniska.
Týmto nariadením nie je dotknuté poskytovanie informácií týkajúcich sa harmonizácie opatrení na eradikáciu a profylaxiu chorôb zvierat.
chovom poľnohospodársky alebo iný podnik umiestnený na území Slovenskej republiky, v ktorom sú zvieratá chované alebo držané,
prípadom úradné potvrdenie jednej z chorôb uvedených v § 3 ods. 4 a v osobitnom predpise1) u zvieraťa alebo kadáveru,
ohniskom chov alebo miesto nachádzajúce sa na území Slovenskej republiky, kde sú zvieratá zhromaždené a kde bol úradne potvrdený jeden alebo viac prípadov,
primárnym ohniskom každé ohnisko nesúvisiace z epizootologického hľadiska s niektorým predchádzajúcim ohniskom zisteným v rovnakej oblasti členského štátu2) alebo Slovenskej republiky, ako to upravuje osobitný predpis,3) alebo prvý výskyt v inej oblasti členského štátu alebo Slovenskej republiky.
Hlavný veterinárny lekár zasiela hlásenie Európskej komisii a členským štátom informácie v lehote, spôsobom a v rozsahu podľa osobitného predpisu.4) Tieto hlásenia zahŕňajú informácie uvedené v prílohe č. 2 a sú zasielané v súlade s osobitným predpisom.5)
Ak ide o klasický mor ošípaných, stačí poskytnúť informáciu v súlade s osobitným predpisom.6)
Ak hlásenie podľa osobitného predpisu7) nie je zaslané, znamená to, že v uvedenom čase sa neobjavilo žiadne sekundárne ohnisko.
Odseky 1 až 3 sa vzťahujú aj na výskyt infekčnej anémie lososa a vírusovej hemosagickej septikémie.
Príloha č. 1 k nariadeniu vlády č. 288/2003 Z. z.
Smernica Rady č. 82/894/EHS z 21. decembra 1982, týkajúca sa hlásenia nákaz zvierat v Európskom spoločenstve (Úradný vestník Európskych spoločenstiev č. L 378, 31.12.1982, str. 58) v znení
rozhodnutia Komisie č. 89/162/EHS (Úradný vestník Európskych spoločenstiev č. L 61, 4. 3. 1989, str. 48),
rozhodnutia Komisie č. 90/134/EHS (Úradný vestník Európskych spoločenstiev č. L 76, 6. 3. 1990, str. 48),
rozhodnutia Komisie č. 92/450/EHS (Úradný vestník Európskych spoločenstiev č. L 284, 28. 8. 1992, str. 77),
rozhodnutia Komisie č. 98/12/EHS (Úradný vestník Európskych spoločenstiev č. L 4, 8. 1. 1998, str. 63),
rozhodnutia Komisie č. 2000/556/EHS (Úradný vestník Európskych spoločenstiev č. L 235, 19. 9. 2000, str. 27),
rozhodnutia Komisie č. 2002/788/EHS (Úradný vestník Európskych spoločenstiev č. L 274, 11. 10. 2002, str. 48),
nariadenia Rady č. 2003/807/EHS (Úradný vestník Európskych spoločenstiev č. L 133, 16. 5. 2003, str. 36).
Smernica Rady je preložená do slovenského jazyka a do úradného prekladu v slovenskom jazyku možno nahliadnuť v sídle Inštitútu pre aproximáciu práva Úradu vlády Slovenskej republiky, Námestie slobody 1/29, Bratislava.
Príloha č. 2 k nariadeniu vlády č. 288/2003 Z. z.
ROZSAH INFORMÁCIÍ V HLÁSENÍ O VÝSKYTE OHNÍSK CHOROBY UVEDENÝCH V § 3 ODS. 4 V OSOBITNOM PREDPISE1)
dátum odoslania,
hodina odoslania,
krajina pôvodu,
názov choroby a typ vírusu, ak je to primerané,
poradové číslo ohniska,
typ ohniska,
referenčné číslo ohniska spojeného s týmto ohniskom,
región a zemepisná lokalizácia chovu vrátane zemepisnej dĺžky a šírky,
iný región postihnutý obmedzujúcimi opatreniami,
dátum potvrdenia,
dátum podozrenia,
dátum odhadovanej prvej infekcie,
pôvod choroby,
prijaté opatrenia na kontrolu choroby,
počet vnímavých zvierat na mieste:
koňovité,
voľne žijúce druhy zvierat,
počet klinicky chorých zvierat na mieste:
počet uhynutých zvierat na mieste:
počet zabitých zvierat:
počet zlikvidovaných kadáverov:
voľne žijúce druhy zvierat.
Dodatočné informácie požadované pri klasickom more ošípaných:
vzdialenosť od najbližšieho chovu ošípaných,
počet a kategória ošípaných v infikovanom chove (plemenné ošípané, výkrmové, ciciaky),1)
počet a kategória klinicky chorých ošípaných v infikovanom chove (plemenné ošípané, výkrmové, ciciaky),
diagnostická metóda,
ak nie je v chove, potvrdenie na bitúnku alebo v dopravnom prostriedku,
potvrdenie primárnych prípadov2) u diviakov.
Ako primárne ohniská musia byť oznámené infekcie infekčnou hematopoetickou nekrózou, infekčnou anémiou lososa a vírusovou hemoragickou septikémiou v schválených chovoch alebo schválených zónach, alebo v chovoch, alebo zónach uznaných za chovy, alebo zóny bez výskytu týchto chorôb. Názov a opis schváleného chovu alebo zóny musia byť uvedené v časti voľný text.
Príloha č. 3 zákona č. 488/2002 Z. z. o veterinárnej starostlivosti a o zmene niektorých zákonov.
§ 2 nariadenia vlády Slovenskej republiky č. 280/2003 Z. z. o zdravotných problémoch, ktoré ovplyvňujú výmenu s hovädzím dobytkom a ošípanými.
§ 17 ods. 1 a 2 zákona č. 488/2002 Z. z.
§ 17 ods. 3 zákona č. 488/2002 Z. z.
Nariadenie vlády Slovenskej republiky č. 276/2003 Z. z. o opatreniach na tlmenie klasického moru ošípaných.
§ 17 ods. 2 zákona č. 488/2002 Z. z.
Príloha č. 3 zákona č. 488/2002 Z. z.
Zvieratá do troch mesiacov veku.
Prípad, ktorý sa vyskytol vo voľnej oblasti, t. j. mimo oblasti s obmedzujúcimi opatreniami v dôsledku výskytu klasického moru ošípaných u diviakov.
295/2005 Z. z. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 288/2003 Z. z. o hlásení chorôb zvierat
Číslo: 288/2003 Z. z.
Názov: Nariadenie vlády Slovenskej republiky o hlásení chorôb zvierat
2. 01.08.2003 - 30.06.2005
3. 01.07.2005 - 295/2005 Z. z.